 Vienošanās
Par zaudējumu kompensēšanu

Jelgavā 								Datums skatāms laika zīmogā

	
[bookmark: _GoBack]Jelgavas valstspilsētas pašvaldības, reģistrācijas Nr. 40900039904, juridiskā adrese: Lielā iela 11, Jelgava, LV-3001 (turpmāk – Pašvaldība), Jelgavas valstspilsētas pašvaldības izpilddirektores Irinas Malahovskas personā, kura rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums” un Jelgavas valstspilsētas pašvaldības domes 2026.gada 16.jīlija lēmumu Nr.____, no vienas puses,
SIA “Grāvējs”, reģistrācijas Nr. 40103954917, juridiskā adrese: Pārmiju iela 23, Rīga, LV- 1057, vārds uzvārds personā, kurš rīkojas saskaņā ar ___________ (turpmāk – Sabiedrība), no otras puses, abi kopā un katrs atsevišķi turpmāk – Līdzējs un / vai Līdzēji,
ņemot vērā:
1) Pašvaldība ir piesaistījusi Eiropas Savienības Atveseļošanas fonda finansējumu 20 000 000 (divdesmit miljoni) euro apmērā un īsteno projektu Nr.3.1.1.3.i.0/1/23/A/CFLA/003 “Zemgales industriālā parka attīstība, 1. kārta” saskaņā ar 2024.gada 1. februārī noslēgto vienošanos starp Pašvaldību un Centrālo finanšu līgumu aģentūru (turpmāk – CFLA). Saskaņā ar Zemgales industriālā parka attīstības stratēģijai laika periodam līdz 2029. gadam (turpmāk – Stratēģija) teritorijā plānots veicināt inovatīvo/augsto tehnoloģiju uzņēmumu piesaisti, kas nerada būtiskus piesārņojuma riskus. Kā prioritāri attīstāmās nozares noteiktas - zināšanu ietilpīga bioekonomika viedā enerģētika informācijas un komunikāciju tehnoloģijas; viedie materiāli, tehnoloģijas un inženiersistēmas;
2) 2022. gada 30. augusta Ministru kabineta noteikumu Nr. 543 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas publiskajā infrastruktūrā industriālo parku attīstīšanai reģionos" īstenošanas noteikumi” 86.punktā noteikts, ka gadījumos, kad CFLA konstatē būtiskus pārkāpumus projekta īstenošanas laikā vai konstatē, ka nav nodrošināta projekta mērķu sasniegšana un projekta īstenošanas rezultātā nav izveidots darboties spējīgs industriālais parks un nav nodrošināta attīstītās industriālās teritorijas funkcionalitāte atbilstoši Stratēģijā paredzētajam, CFLA, izvērtējot no finansējuma saņēmēja saņemto un CFLA rīcībā esošo informāciju, var pieņemt lēmumu par Atveseļošanās fonda finansējuma maksājumu apturēšanu vai atgūšanu no finansējuma saņēmēja saskaņā ar vienošanos par projekta īstenošanu;
3) Ar Administratīvās apgabaltiesas 2026.gada 19.jūnija lēmumu nolemts uzlikt pienākumu Jelgavas valstspilsētas pašvaldības domei izdot SIA “Grāvējs” atļauju uzsākt jaunu atkritumu apsaimniekošanas darbību – būvniecības atkritumu pārstrādi (reģenerāciju) –nekustamajā īpašumā Slokas ielā 13, Jelgavā, kadastra apzīmējums 09000230018;
4) Jelgavas valstspilsētas pašvaldības dome 2026.gada 16.jūlijā pieņēma lēmumu Nr.____ “Atkritumu apsaimniekošanas darbības uzsākšana nekustamajā īpašumā Slokas ielā 13, Jelgavā”, ar kuru SIA “Grāvējs” atļauts uzsākt jaunu atkritumu apsaimniekošanas darbību – būvniecības atkritumu pārstrādi (reģenerāciju) Slokas iela 13, Jelgavā, ar nosacījumu, ka atļauja stājas spēkā ar brīdi, kad SIA Grāvējs” ir noslēdzis vienošanos ar Pašvaldību par zaudējumu kompensēšanu gadījumā, ja Pašvaldībai šī lēmuma rezultātā projekta Nr.3.1.1.3.i.0/1/23/A/CFLA/003 “Zemgales industriālā parka attīstība, 1. kārta” ietvaros tiek piemērota finanšu korekcija un iestājas negatīvas finansiālas sekas,
Līdzēji noslēdz šādu vienošanos (turpmāk – Vienošanās):
1. Sabiedrība apņemas pilnā apmērā Pašvaldībai kompensēt zaudējumus gadījumā, ja Sabiedrības veiktās atkritumu apsaimniekošanas darbības nekustamajā īpašumā Slokas iela 13, Jelgavā rezultātā projekta Nr.3.1.1.3.i.0/1/23/A/CFLA/003 “Zemgales industriālā parka attīstība, 1. kārta” ietvaros Pašvaldībai tiks piemērota finanšu korekcija un iestāsies negatīvas finansiālas sekas.
2. Sabiedrībai ir pienākums kompensēt zaudējumus Pašvaldībai 10 dienu laikā no attiecīga pieprasījuma saņemšanas no Pašvaldības, ievērojot minētajā pieprasījumā norādīto zaudējumu kompensēšanas kārtību.
3. Vienošanās 2.punktā noteiktā pienākuma nepildīšanas gadījumā Sabiedrība maksā Pašvaldībai līgumsodu 0,5 % apmērā no nesamaksātās zaudējumu summu par katru nokavēto dienu, bet ne vairāk kā 10% apmērā no kopējās zaudējuma summas. 
4. Vienošanās stājas spēkā no pēdējā pievienotā droša elektroniskā paraksta un tā laika zīmoga datuma.
5. Vienošanās sagatavota un parakstīta elektroniski ar drošu elektronisko parakstu, kas satur laika zīmogu. Katrs Līdzējs Vienošanos  glabā savā lietvedībā elektroniska dokumenta formā.			

